
REGULAMENT
privind acordarea unui ajutor financiar persoanelor cu handicap grav sau accentual aflate in
situații de vulnerabilitate și a persoanelor cu afecțiuni oncologice aflate în situații de dificultate, pentru plata impozitului aferent locuinței de domiciliu datorat bugetului local al
Comunei Ciumeghiu pentru anul 2026

Dispozifii generale
Art. 1. Prezentul regulament stabilește condițiile, criteriile, procedura și modalitatea de acordare a unui ajutor financiar, persoanelor cu handicap grav sau accentuat aflate in situații de vulnerabilitate, persoanelor cu afecțiuni oncologice  aflate in situații de dificultate, cu domiciliul în Comuna Ciumeghiu, pentru plata impozitului aferent locuinței de domiciliu datorat bugetului local al Comunei Ciumeghiu pentru anul 2026.
Art. 2. Ajutorul financiar are caracter social, este nerambursabil, nu constituie venit impozabil și nu reprezintă facilitate fiscală în sensul Codului fiscal.
Art. 3. Ajutorul financiar se acordă exclusiv pentru plata impozitului aferent locuinței de domiciliu datorat bugetului local al Comunei Ciumeghiu pentru anul 2026.
Art. 4. Acordarea ajutorului financiar se realizează cu respectarea principiilor:
a) legalității;
b) echității sociale;
[bookmark: bookmark2]c) transparenței;
d) proportionalității;
e) utilizării eficiente a fondurilor publice;
f) principiul nediscriminării;
g) principiul subsidiarității intervenției sociale.

Beneficiari și condiții de eligibilitate
Art.5. Pot beneficia de ajutor financiar persoanele în grad de handicap grav sau accentuat care îndeplinesc următoarele condiții: 
a) sunt persoane încadrate in grad de handicap grav sau accentuat, în sensul Legii nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare, aflate in situații de vulnerabilitate.
b) persoane cu afecțiuni oncologice;
c) au domiciliul pe raza Comunei Ciumeghiu;
d) figurează  în evidențele fiscale ale Comunei Ciumeghiu cu obligații de plată reprezentând impozitul aferent locuinței de domiciliu;
e) sunt proprietari sau coproprietari ai clădirii de domiciliu;
f) să aibe achitate impozitele și taxele locale pe anii precedenți.
Art.6.In cazul persoanelor care nu au capacitate deplină de exercițiu, cererea se formulează de către reprezentantul legal, tutore sau curator, dupa caz.

Cuantumul, forma și destinația ajutorului
Art.7. Ajutorul financiar se acordă sub forma unei sume de bani, în cuantum maxim de 500 lei/persoană/an, dar nu mai mult decât valoarea impozitului aferent locuinței de domiciliu datorat bugetului local pentru anul 2026, în limita creditelor bugetare aprobate în bugetul local.
Art.8. Ajutorul financiar nu poate fi acordat de mai multe ori in cursul aceluiași an bugetar pentru același beneficiar.
Art.9. Plata ajutorului financiar se realizează direct în contul bugetului local al Primăriei în vederea stingerii obligațiilor fiscale ale beneficiarului.

Procedura de acordare
        Art.10. Ajutorul financiar se acordă în baza cererii și a documentelor justificative, depuse la Compartimentul de Asistență Socială al Comunei Ciumeghiu.
      Art.11. Cererea va fi însoțită de următoarele documente:
a) act de identitate;
b) certificat de încadrare în grad de handicap grav sau accentuat, valabil;
c) certificat de atestare fiscală emis de Compartimentul Financiar Contabil (care va fi solicitat de către Compartimentul de Asistență Socială);
d) declarație pe propria răspundere privind situația socială și materială;
e) acte de identitate privind componența familiei;
f) dovezi privind veniturile realizate de toți membrii familiei în luna anterioară depunerii cererii dupa caz;
g) adeverință privind veniturile realizate de la  Direcția  Finanțelor Publice;
h) adeverința de la Registru Agricol din care să rezulte dacă dețin sau nu teren agricol (care va fi solicitată de către Compartimentul de Asistență Socială);
I) hotărârea judecătorească privind instituirea curatelei în favoarea reprezentantului legal desemnat de instanță ca și curator special, dacă este cazul;
j) dovada proprietății asupra locuinței de domiciliu;
k) alte documente necesare, dupa caz.
           Art.12.Dosarele se analizează de către Compartimentul de Asistență Socială al Comunei Ciumeghiu împreună cu Compartimentul Financiar Contabil care vor verifica eligibilitatea solicitantului, corectitudinea documentelor .
            Art.13.Aprobarea ajutorului financiar se realizează prin dispoziție a Primarului Comunei Ciumeghiu, în urma analizării dosarelor și a propunerilor înaintate de către Compartimentul de Asistență Socială al Comunei Ciumeghiu și Compartimentului Economic, în limita bugetului aprobat.

Control, obligații și sancțiuni
    Art.14. Ajutorul financiar se va folosi exclusiv în scopul pentru care a fost acordat.
     Art.15.In cazul constatării furnizării de date nereale, beneficiarul este obligat la restituirea integrală a sumei, în condițiile legii.
      Art.16. Plata ajutorului financiar se efectuează prin virament direct în contul bugetului local, în vederea stingerii obligațiilor fiscale reprezentând impozitul aferent locuinței de domiciliu datorat bugetului local pentru anul 2026 al beneficiarilor.
       Art.17.Sumele necesare acordării ajutorului financiar se suportă din bugetul local al Comunei Ciumeghiu.

[bookmark: _GoBack]         Dispoziții finale
  Art. 18. Prezentul regulament se aplică începând cu data intrării în vigoare a hotărârii Consiliului Local al Comunei Ciumeghiu prin care a fost aprobat.
INITIATOR
Consilier local,
Shammat Abdalla-Khalid

